Byakunze kugaragara henshi mu bigo by'amashuri mu Rwanda haba ayisumbuye, amashuri makuru na za Kaminuza ko bahura n'imbogamizi mu masomo ndetse n'ibindi bikorwa bikorwa ku bigo byabo ku munsi wa Gatandatu, ku isabato , umunsi ufatwa nk'ikiruhuko cyo kubahiriza isabato mu myemerere yabo.
Ingero ni nyinshi z'aho abanyeshuri bagiye babuzwa uburengfanzira bwo kubahiriza isabato, cyangwa bakayubahiriza ku ngufu nabo bagahura n'izindi ngaruka mu mtyigire yabo ya buri munsi harimo guhabwa zero, gusibizwa kwirukanwa n'ibindi kuko batifatanyije n'abandi mu bikorwa bakoraga ku munsi w'isabato.
Mu kwezi kwa cyenda 2015, hari nkuru Isange.com yanditse ivuga ku banyeshuri bo muri kaminuza y'u Rwanda ishami ry'i Gikondo ivuga ku banyeshuri barenga 60 basibijwe kuko batakoze ibizamini byatanzwe ku isabato (kanda usome iyo nkuru : Abanyeshuli ba Kaminuza babuze amahitamo hagati y'Amasomo n'Amasengesho).
Aha abanyeshuri bavugaga ko barenganijwe ariko ubuyobozi bw'ikigo bwo bukavuga ko nta kosa bwakoze ko mu gihe umunyeshuri yari azi neza ko ikizamini kiri bukorwa ntakitabire byumvikabna ko ari ikosa rye Kaminuza itamuha amanota y'ubuntu.
Aba banyeshuri basabaga minisitri y'uburezi ko9 yabarenganura bavuga ko babyuzwa uburenganzira bwabo bwo gusenga.
Ku itariki 22/9 /2016, Isange.com yabagejejeho indi nkuru y'abanyeshuri biga mu ishuri nderabarezi rya Save (TTC Save) barenga Umunani (8) bari birukanywe bazira ko batitabira ibikorwa by'isuku no kwiga nk'abandi biba ku mu w'isabato.
( soma ibindi kuri iyi nkuru:Save: Gusaba kubahiriza isabato, Igitabo 'intambara ikomeye' byatumye abanyeshuri banga kwiga)
Aha ubuyobozi bw'ikigo buvuga ko abanyeshuri bose bahabwa umwanya ungana wo gusenga ndetse n'abadive bagahabwa umwanya wo kubahiriza isabato ikibazo kikaba kwanga kugira icyo bakora nyuma y'isabato.
Ubuyobozi bw'iki kigo bwafashe umwanzuro wo kubirukana kuko banze gukora ku isabato ndetse n'ababyeyi babo babibashyigikiramo byemezwa ko birukanywe bakazagaruka baje gukora ibizamini bya Leta bisoza amashuri yisumbuye.
Izi ni ingero zifatika zigaragaza ko abanyeshuri b'abadive biga mu bigo bya Leta, andi madini bahura n'imbogamizi mu kubahiriza isabato.
Ese hari uburyo iki kibazo cyakemuka? ibitekerezo bya Bamwe mu baganuiriye na Isange.com
ubusanzwe, abantu basengera mu madini n'amatorero atandukanye bakagira n'iminsi yo gusengeraho itandukanye kandi gusenga ni uburenganzira bwa buri munsi.
NSHIMIYIMANA Emmanel, Umunyeshuri wiga muri Kaminuza y'u Rwanda asanga abanyeshuri bakwiye guhabwa uburenganzira bwo gusenga ariko bitabangamiye imirimo ikorwa mu minsi y'akazi
Yagize ati "uretse wenda nk'abashobora kwiha umunsi udasanzwe, bisanzwe bizwi ko abagatolika basenga ku cyumweru, abadive ku wa gatandatu n'abandi bafite iminsi izwi, ku bwange birakwiye ko iyo minsi yubahirizwa mu gihe hari igikorwa cyakozwe muri iyo minsi uwabangamiwe akaba yahabwa amahirwa yo kugikora igihe abonekeye"
Ikibazo cy'abanyeshuri usanga bagenda babusanya na bangenzi babo mu bikorwa by'ishuri bo bagiye gusenga (cyane cyane abubahiriza isabato) cyakunze kugaragara henshi kandi kikagira ingaruka kuri bamwe muri bo harimo gusibizwa, kwirukanwa cyangwa gutumwa ababyeyi.
happy wheels